Մարմնավորում եմ կրիմինալիստ կնոջ: Հետաքրքրեց այս ֆիլմաշարում նկարահանվելու առաջարկը, քանի որ գաղափար չունեի տվյալ մասնագիտության մասին: Դա մի աշխարհ էր, որտեղ պետք է ընկղմվեի և փորձեի հասկանալ կին-կրիմինալիստ տեսակը: Սկզբում դժվարություններ էին առաջանում քրեագետի անհրաժեշտ բառապաշարի կիրառման ընթացքում, սակայն դա միայն սկզբում էր: Դժվարությունը նաև ժամանակի խնդիրն էր, որովհետև շատ հաճախ նկարահանումները երկար էին ձգվում, իսկ հաջորդ օրը շարունակվում էին առավոտյան շուտ: Լավ պահերն ավելի շատ էին: Այստեղ հնարավորություն կա շատ դերասանների հետ աշխատել, քանի որ ամեն մի պատմության մեջ ընդգրկված են տարբեր դերասաններ, տարբեր կերպարներ, հետաքրքիր փոխհարաբերություններ են ընթանում: Քանի որ սցենարը թույլ էր տալիս, փորձել ենք յուրահատուկ հումորով, իմպրովիզներով համ ու հոտ բերել, որը, կարծում եմ, հանդիսատեսը կտեսնի և կգնահատի: